钦定古今图书集成/明伦汇编/宫闱典/第010卷 > 《谢赐对衣金带马状》前人
## 钦定古今图书集成/明伦汇编/宫闱典/第010卷 > 《谢赐对衣金带马状》前人

右。臣伏蒙圣慈特赐臣对衣一袭，金腰带一条，银鞍
辔马一匹者。出笥之珍，以旌有德；在坰之驷，岂及无
功。而臣首尾四年，叨尘三锡，省躬内疚，服宠汗流。恭
惟太皇太后陛下，慈俭自居，龙光四达。德被海宇，岂
惟一袭之衣；恩结华夷，何止十围之带。群臣在驭，六
辔自调。而臣顷以衰羸，止求安便。奉宣德意，庶几五
《裤之谣》；收敛壮心，无复千里之志。更期力报，有愧空
言。